paragraph_text: Grčki povjesničar Polibije, koji je upoznao Masinisu, nazvao ga je „najboljim čovjekom od svih kraljeva našeg vremena” i napisao da je njegovo „najveće i najbožanskije postignuće bilo ovo: Numidija je prije njegova vremena bila potpuno neproduktivna, te je smatrana za zemlju koja ne može proizvoditi nikakve kultivirane vrste. On je bio prvi čovjek koji je pokazao da Numidija može proizvoditi kultivirane vrste baš kao svaka druga zemlja.” Sljedećih stoljeća, njegov teritorij postat će poznat kao žitnica Rima.